Η FILA ιδρύθηκε το 1911 από τους αδερφούς Ettore and Giansevero Fila. Η επιχείρηση ξεκίνησε με την κατασκευή υφασμάτινων ρούχων, κυρίως εσωρούχων, κυρίως για τους ανθρώπους που κατοικούσαν στις Ιταλικές Άλπεις. Τη δεκαετία του 1970, πέρασε στα αθλητικά είδη, ενώ το 1973 εισχώρησε στην αγορά με την επωνυμία Fila Sport, με μια συλλογή από ρούχα για τένις. Την χρονιά εκείνη σχεδιάστηκε και το γνωστό έως σήμερα F-box logo. Τότε έγιναν πολλές συνεργασίες με διάσημους παίκτες τένις, όπως ο Björn Borg, ο Guillermo Vilas και ο Adriano Panatta, κάτι που συνέβαλε στην αύξηση της αναγνωρισιμότητας του brand. Μετά από λίγα χρόνια, το 1991, η επιχείρηση στράφηκε από τον τομέα του ρουχισμού στην Ευρώπη προς τον τομέα της υπόδησης στις Ηνωμένες Πολιτείες. Μέσα σε ένα σχετικά μικρό χρονικό διάστημα, κατάφερε να υπογράψει high-profile χορηγίες και συνεργασίες με παίκτες του μπάσκετ όπως ο Grant Hill και ο Jerry Stackhouse, κάτι που έκανε την FILA μια από τις πιο ραγδαία εξελισσόμενες εταιρείες υποδημάτων ως το 1995. Τον Ιανουάριο του 2007, η εταιρεία και όλες οι διεθνείς θυγατρικές της αποκτήθηκαν από τη Fila Korea. Το brand διαφημίστηκε μέσω μιας καμπάνιας με κύριο πρόσωπο την Paris Hilton, και έκτοτε γνώρισε φοβερή απήχηση. Άλλη μία συνεργασία που έγινε ιδιαίτερα γνωστή ήταν με τον οίκο μόδας Fendi, αλλά και εκείνη με το K-Pop συγκρότημα BTS. Σήμερα η FILA είναι μια από τις μεγαλύτερες εταιρείες αθλητικών ειδών και έχει αποτυπωθεί στο μυαλό όλων ως το brand που δίνει ζωή στο στιλ των ‘80s και ‘90s και αναζωπυρώνει το πάθος για το street style, ενώ συνεχίζει τις μεγάλες συνεργασίες με ομάδες του baseball και παίκτες του τένις.